kardosdrur/scandi-wiki huggingface dataset:
Guangxi

Guangxi (Zhuang: Gvangjsih, gammel ortografi: Gvaŋзsiƅ, simplificeret kinesisk: 广西, traditionel kinesisk: 廣西, pinyin: Guǎngxī, Wade-Giles: Kuang-hsi), fulde navn Autonom Region Guangxi Zhuang (Zhuang (sprog): Gvangjsih Bouxcuengh Swcigih, gammel ortografi: Gvaŋзsiƅ Bouчcueŋƅ Sɯcigiƅ, simplificeret kinesisk: 广西壮族自治区, traditionel kinesisk: 廣西壯族自治區, pinyin: Guǎngxī Zhuàngzú Zìzhìqū) er en Zhuang autonom region i Folkerepublikken Kina med hovedstad i  Nanning.

"Guang" betyder "udvidelse" og er blevet associeret med denne region siden det Vestlige Jin-dynasti. "Guangxi" og naboprovinsen Guangdong betyder bogstaveligt talt "Guang Vest" henholdsvis "Guang Øst" og sammen benævnes de to regioner som de "To Quang'er" (两广 Liǎng Guǎng).

Forkortelsen for provinsen er 桂 (Gui), hvilket stammer fra Guilin, en af regionens storbyer.

I det meste af sin historie havde Guangxi ingen kystlinje, men i 1952 blev en lille del af Guangdongs vestligste kyststribe givet til Guangxi, som så fik adgang til havet. Dette område blev ført tilbage i 1955, men så på ny lagt til Guangxi i 1965.

Befolkning 

Guangxi er hjem for mennesker fra 12 af de etniske folkegrupper som er anerkendt af Kina. Regionen er et særlig område for zhuangfolket. Der ud over har regionen folkegrupperne han, yao, miao, dong, mulam, maonan, hui, gin, yi (folk), sui og gelao. Der er også mindre befolkninger fra 25 andre folkegrupper.

Administrative enheder 
Guangxi er inddelt i 14 enheder på præfekturniveau, som alle er bypræfekturer.

Disse 14 enheder på præfekturniveau er inddelt i 109 enheder på amtsniveau (34 distrikter, 7 byamter, 56 amt og 12 autonome amter). Disse er igen inddelt i 1.232 enheder på kommuneniveau (699 bykommuner (towns), 369 kommuner (townships), 58 etniske kommuner (ethnic townships) og 106 subdistrikter).

Myndigheder
Den regionale leder i Kinas kommunistiske parti er Lu Xinshe. Guvernør er Lan Tianli, pr. 2021.

Provinser i Kina
Maxwells dæmon

Maxwells dæmon er en figur i et tankeeksperiment af fysikeren James Clerk Maxwell, der havde til formål at sætte spørgsmålstegn ved Termodynamikkens 2. lov. Denne lov siger blandt andet, at hvis to stoffer af forskellig temperatur kommer i kontakt med hinanden og isoleres fra ydre påvirkninger, vil der ikke kunne opstå en tilstand, hvor det ene stof får højere temperatur end det andet. Loven siger også, at entropien aldrig falder.

I Maxwells tankeeksperiment forestiller man sig et væsen (Maxwells dæmon), som har den egenskab, at dæmonen kan følge hvert molekyle på dets færd. Antag nu, at dæmonen sidder i et rum, der er delt i to med en skillevæg, og hvor dæmonen har mulighed for at åbne og lukke for et hul i skillevæggen, så kun de hurtige molekyler får lov til at slippe gennem. Det betyder, at uden at udføre et arbejde (i fysisk forstand) vil dæmonen sørge for, at temperaturen i den ene del af rummet stiger, og dermed vil dæmonen have brudt termodynamikkens 2. hovedsætning.

Et af de berømte svar på, om en sådan dæmon ville kunne bryde termodynamikkens 2. hovedsætning, blev givet af Leó Szilárd i 1929, og senere af Léon Brillouin. Szilárd påpegede, at Maxwells dæmon ville have brug for en metode til at måle hastigheden, og at opnåelsen af denne information ville betyde en stigning i entropi. Derfor ville termodynamikkens 2. hovedsætning være opfyldt i det isolerede system bestående af gas, beholder og dæmon.

Szilárds indvending blev præciseret i 1982 på baggrund af Rolf Landauer, der i 1960 fandt ud af, at visse målinger ikke nødvendigvis vil bidrage til en stigning i entropien, hvis blot de er termodynamisk reversible. Dæmonen ville derimod være nødt til at huske på målingerne, men fordi dæmonen ville løbe tør for hukommelse på et tidspunkt, ville dæmonen skulle slette sin viden; denne sletning af viden ville bidrage til en stigning i entropien.

Tankeeksperimenter
Statistisk mekanik
Lanolin

Lanolin  (udtales [lano'liˀn])  er det naturlige fedtstof i fåreuld, anvendes bl.a. til salver og cremer.

Referencer 

Sundhed
Uld
Helmut Schmidt

Helmut Heinrich Waldemar Schmidt (23. december 1918 – 10. november 2015) var en tysk socialdemokratisk politiker. Han var forbundskansler i Vesttyskland fra 1974 til 1982, forsvarsminister og finansminister, samt økonomi- og udenrigsminister i kortere perioder.

Schmidt blev født i Hamborg. Hans forældre var lærere, men han blev selv uddannet ved Hamburg Lichtwark-skole i 1937. Han aftjente sin værnepligt, bl.a. under 2. verdenskrig, hvor han var ved luftforsvaret i Bremen. Han blev taget til fange af det britiske militær i april 1945 ved Lüneburg, og sad som krigsfange indtil august.

I 1942 giftede han sig med Hannelore "Loki" Glaser.

I 1946 meldte han sig ind i det socialdemokratiske parti, SPD, og fra 1947–1948 var han formand for Sozialistischer Deutscher Studentenbund (SDS), der var den tyske socialdemokratiske studenterorganisation.

Han blev valgt til forbundsdagen (Bundestag) i 1953, og i 1957 blev han medlem af gruppeledelsen i SPD. Han kritiserede den konservative ledelse hårdt, og blev kendt som "Schmidt-Schnauze" ("højtråbende Schmidt"). 

I 1958 blev han en del af den nationale SPD-ledelse (Bundesvorstand), og brugte denne platform til at kæmpe mod atomare våben, og især mod at udstyre det vesttyske forsvar (Bundeswehr) med atomvåben. 

Schmidt blev forbundskansler den 16. maj 1974, efter at Willy Brandt havde indgivet sin afskedsbegæring. Den verdensomspændende recession, der prægede begyndelsen af 1970'erne, var den væsentligste opgave i hele hans kanslerperiode, og han førte en hård og konservativ linje i den økonomiske politik.

På den udenrigspolitiske front tilnærmede han Vesttyskland til Valéry Giscard d'Estaings Frankrig, og han var i 1975 med til at stifte OSCE.

Efter valget i 1976 fortsatte han en koalition med det liberale FDP, og herefter skiftede han politisk fokus, især pga. fremkomsten af intern terrorisme i form af Rote Armee Fraktion, der med bomber og bortførelser skabte en spændt atmosfære i hele Vesteuropa.

Helmut Schmidt fortsatte også efter sit ophør som tysk forbundskansler med at være en højt respekteret politiker, og udgav også en række bøger, primært om politiske emner.

Helmut Schmidt afgik ved døden den 10. november 2015, i en alder af 96 år.

Eksterne henvisninger 
 

Kanslere fra Tyskland
Ministre fra Tyskland
Medlemmer af Forbundsdagen
Politikere fra SPD
Personer fra Hamborg
Finansministre fra Tyskland
Forsvarsministre fra Tyskland
Æresdoktorer ved University of Oxford
Æresdoktorer ved University of Cambridge
Percival Lowell

Percival Lowell (født 13. marts 1855, død 12. november 1916) var en amerikansk amatørastronom, der viede sit liv til astronomien og Mars – og var overbevist om, at der var kanaler på Mars.

En anden teori han havde, var at der lå en 9. planet efter Neptun. Han kaldte den Pluto.

Eksterne henvisninger 

Astronomer fra USA
Skov- og Naturstyrelsen, Nordsjælland

Skov- og Naturstyrelsen, Nordsjælland er beliggende i Nordsjælland. Det dækker området til Esrum sø i øst og Hillerød i syd og er på 17470 ha, hvoraf 9749 ha er skovbevokset. 

Skov- og Naturstyrelsen, Nordsjælland hed indtil 1. januar 2008 Frederiksborg Statsskovdistrikt som 1. juli 2004 var blevet lagt sammen med det tidligere Tisvilde Statsskovdistrikt.

Eksterne kilder/henvisninger 
 Fra Frederiksborg Statsskovdistrikt til Skov- og Naturstyrelsen, Nordsjælland, Skov- og Naturstyrelsen

Skove i Danmark
Jægersborg Hegn

Jægersborg Hegn er en traditionel løvskov, domineret af bøg. Skoven, der er på ca. 550 ha, dækker området fra Nærum i vest, Øresundskysten i øst og Bøllemose i nord. Mod syd ligger Jægersborg Dyrehave, som Jægersborg Hegn var en del af indtil 1832.

Inden denne udskillelse lå dyrehavehegnet længere mod nord og en stor del af området lignede den nuværende dyrehave, men i 1830-40'erne blev området tilplantet med bøg og eg. Dog har området stadig et levn fra tidligere tider, idet der rundt om skoven er placeret flere porthuse, ligesom det er tilfældet med Dyrehaven.

Naturpakken 2016 medførte  i 2018 at der blev udpeget 259 hektar urørt løvskov og 249 ha anden biodiversitetsskov Jægersborg Hegn, Jægersborg Dyrehave,
Ordrup Krat og Ravneholmene.

Eksterne kilder/henvisninger 

  Jægersborg Hegn, Skov- og Naturstyrelsen, Vandreture i Statsskovene nr. 49.

Statsskove i Danmark
Rudersdal Kommunes geografi
Snoldelev Kirke

Snoldelev Kirke er en kirke i Snoldelev Sogn, Roskilde Domprovsti, Roskilde Kommune.

Historie 
Kirken er bygget over en ældre trækirke.

Kirkebygningen

Interiør 
Kirken har kalkmalerier fra romansk tid og fra o. 1550.

Alter

Prædikestol 
Prædikestolen er fra 1594.

Døbefont

Orgel

Gravminder

Eksterne kilder og henvisninger 

 Snoldelev Kirke  hos nordenskirker.dk
 Snoldelev Kirke hos denstoredanske.dk
 Snoldelev Kirke hos KortTilKirken.dk
 Snoldelev Kirke i bogværket Danmarks Kirker (udg. af Nationalmuseet)

Kirker i Roskilde Kommune
Kirker i Roskilde Stift
Kirker i Roskilde Amt
To mand i en sofa

To mand i en sofa er en dansk film fra 1994.
Manuskript og instruktion Amir Rezazadeh.
Blandt de medvirkende kan nævnes:

Anders Hove
Peter Hesse Overgaard
Karen-Lise Mynster
Andrea Vagn Jensen
Isa Holm

Eksterne henvisninger 
 

Danske film fra 1994
Vildbassen

Vildbassen er en dansk familiefilm fra 1994, instrueret af Sven Methling og skrevet af Peter Bay, Morten Holst Jensen og Jørgen Kastrup efter en roman af Torben Nielsen.

Medvirkende 
 Robert Hansen
 Claus Bue
 Birthe Neumann
 Waage Sandø
 Susanne Heinrich
 Preben Kristensen
 Sofie Lassen-Kahlke
 Dick Kaysø
 Viggo Sommer
 Allan Olsen
 Paul Hüttel
 Torben Zeller
 Folmer Rubæk
 Joachim Knop
 Peter Rygaard
 Mek & The Pek'a'billies

Referencer

Eksterne henvisninger
 

Danske film fra 1994
Børnefilm fra Danmark
Film instrueret af Sven Methling
Dansksprogede film
Menneskedyret (film fra 1995)

Menneskedyret (eng. titel: The Beast Within) er en dansk film fra 1995, skrevet og instrueret af Carsten Rudolf. Filmen modtog både en Robert og en Bodil for bedste film.

Medvirkende
Cyron Bjørn Melville
Michelle Bjørn-Andersen
Jens Okking
Søren Pilmark
Morten Suurballe
Benedikte Hansen
Jesper Lohmann

Eksterne henvisninger 
 

Danske film fra 1995
Bodilprisen for bedste danske film
Robertprisen for årets danske spillefilm
Robertprisen for årets musik
Dramafilm fra Danmark
Dansksprogede film
Babelfish

Udtrykket Babelfish stammer oprindelig fra romanen The Hitchhiker's Guide to the Galaxy af Douglas Adams. I romanen beskrives Babelfish som en fisk der, hvis man putter den i øret, ved hjælp af hjernebølger kan oversætte alle universets sprog så de forstås af bæreren.

På grund af denne definition af en "Babelfish" bruges udtrykket ofte i forbindelse med oversættelse mellem to sprog. Dette ses bl.a. på hjemmesiden www.babelfish.org og en oversættelsesservice fra AltaVista.

Hitchhiker's Guide to the Galaxy

cs:Seznam pojmů, osob a vynálezů ze Stopařova průvodce po Galaxii#Babylónská rybka
en:List of races and species in The Hitchhiker's Guide to the Galaxy#Babel fish
Emma Goldman

Emma Goldman (født 27. juni 1869 i Kovno i det Russiske Kejserrige (nu Kaunas, Litauen), død 14. maj 1940 i Canada) var en russisk-amerikansk anarkist og kvinderetsforkæmper. Hun rejste som 16-årig til New York med sin søster Lena. Hun blev fængslet i USA 1917 og udvist til Sovjetunionen 1919, som hun forlod 1921 skuffet over det politiske styre.

Emma Goldman har inspireret mange libertære tænkere, blandt andet Anarkafeministerne. Hun blev involveret i anarkistbevægelsen efter Haymarketoptøjerne i 1886 og blev kendt for den energi hun lagde i arbejdet til fordel for arbejderklassen og for sine brandtaler til arbejderne om oprør. Sammen med sin elsker og ven, den anarkistiske forfatter Alexander Berkman, planlagde hun et attentat på den amerikanske industrimand Henry Clay Frick, i 1882. Frick overlevede attentatforsøget, og Berkman og Goldman fik fængselsdomme på henholdsvis 24 og 22 år. Goldman blev i de følgende år fængslet flere gange blandt andet for ulovligt at uddele information om prævention.

Referencer

Eksterne henvisninger 
 Emma Goldman  Personliste med links til biografier, ressource-sites, artikler om/af Goldman og videoer. (På Modkraft.dk)

Personer fra Litauen
Personer fra Rusland
Personer fra USA
Anarkister
Feminister fra USA
Militærpoliti

Militærpoliti (forkortet MP) er en militær enhed, som varetager politimæssige opgaver i militæret. 

Militærpolitiets opgaver er sammenlignelige med det civile politis, men militærpolitiet har i de fleste lande kun beføjelser på militære områder eller overfor militære personer på civilt område i fredstid.

I enkelte lande fungerer militærpolitiet også som civil myndighed, typisk under navnet Gendarmeri. I denne konstellation er militærpolitiet typisk underlagt civil ledelse og kontrol.

I flere lande har de væbnede styrker egne rets- og fængselssystem adskilt fra de civile systemer.

Soldater i militærpolitet bærer typisk en speciel afmærkning på uniformen og/eller hovedbeklædningen (eksempelvis armbånd, speciel farvet hovedbeklædning).
Det danske militærpolitipersonel kan kendes på en rød  baret, en fløjtesnor over venstre skulder, samt et  MP-armbind også placeret på venstre skulder/overarm. Det er lavet af sort læder og har påsyet bogstaverne MP af hvid læder.

En af de første kendte militærpolitienheder er Royal Military Police. Enheden blev angiveligt opstillet under Napoleonskrigene under Arthur Wellesley, 1. Duke of  Wellingtons kommando.

Typiske militærpolitiopgaver 
 Fangetjeneste
 Oprettelse og opretholdelse af tilbageholdelsesfaciliteter for tilbageholdte i fredstid samt krigsfanger i krigstid
 Livvagtopgaver
 Sikkerhedsoperationer
 Bevogtning af beskyttede områder
 Kurertjeneste og afhentning af  udeblivere
 Afsøgning af rum og køretøjer for bomber samt lytteudstyr
 Almene politiopgaver
 Efterforskning af forbrydelser, ransagning og bevissikring
 Kontrol af uroligheder, anholdelse af gerningsmænd
 Færdelsesregulerende opgaver

Danmark 

I Danmark findes der kun en militærpolitienhed; Forsvarets Militærpoliticenter. Militærpolitiet i Danmark har ingen selvstændig jurisdiktion over for civile uden for militære områder, men bistår ved særlige lejligheder Rigspolitiet med løsningen af opgaver.

Se også 
 Gendarm
 Politi (Dansk politi)

Referencer

Eksterne henvisninger 

 Militærpolitiforeningen i Danmark

Retsvæsen
Politi
Politi i Danmark
Dakar Rally

Dakar Rally (tidligere Paris-Dakar Rally) er et offroad-rally, som oprindeligt blev kørt fra Paris i Frankrig til Dakar i Senegal. Det har været afholdt siden 1978. Der deltager både biler, motorcykler og lastbiler. Ruten er varierende.

Ofte er de deltagende køretøjer specialbyggede til løbet. Dette skyldes i høj grad, at der skal foretages meget kørsel i ørken med deraf følgende sandstøv og porøst underlag.

Dakar Rally 2009 blev som det første ikke afholdt i Europa og Afrika, men var af sikkerhedsmæssige årsager flyttet til Argentina og Chile, hvor også Dakar Rally 2010 og Dakar Rally 2011 blev afholdt.

Eksterne henvisninger 

 Løbets officielle hjemmeside (engelsk)

 
Motorsport i Frankrig
Motorsport i Argentina
Regine Olsen

Regine Olsen (født 23. januar 1822, død 18. marts 1904) var en dansk kvinde, datter af etatsråd Terkild Olsen (1784-1849) og hustru Regina Frederikke Malling (1778-1856).

Forlovelsen med Søren Kierkegaard 

Regine Olsen huskes hovedsagelig for at have været forlovet med filosoffen og teologen Søren Kierkegaard fra september 1840 til oktober 1841. De mødte hinanden i maj 1837, da hun var 15 år og han 24, hos enkefru Cathrine Rørdam på Frederiksberg, hvor Kierkegaard ofte kom på besøg. Hverken hendes far, vennen teologen Emil Boesen eller storebroderen, Peter Christian Kierkegaard, kunne få Søren fra at bryde forlovelsen. Hun blev bestyrtet over bruddet, truede på et tidspunkt med at tage sit liv, hvis ikke han tog hende tilbage, og det lykkedes hende et par måneder at få Søren til at ombestemme sig. Efter bruddet passerede de ofte hinanden under spadsereture ved søerne, men uden at tale sammen.

Ægteskabet med Johan Frederik Schlegel 

Hun blev i 3. november 1847 gift med Johan Frederik (Fritz) Schlegel efter fire års forlovelse. De havde kendt hinanden før hun traf Kierkegaard, idet Schlegel havde været hendes lærer. Forholdet er beskrevet som stabilt og lykkeligt. De kunne for eksempel læse højt for hinanden af Kierkegaards værker. I marts 1855 rejste hun med Schlegel til de Dansk-Vestindiske øer, hvor han var blevet guvernør. Før afrejsen sørgede Regine for at møde Søren og få sagt: "Gud velsigne dig - gid det maa gaa dig godt!"  Opholdet på de Dansk-Vestindiske øer varede til 1860, da de vendte tilbage til København. Hun blev enke i 1896 og døde af influenza 82 år gammel i sit hjem på Frederiksberg, hvor hun boede sammen med sin ældre bror efter sin mands død. Efter Schlegels død gav hun flere samtaler med forskellige biografer blandt andet Georg Brandes og bibliotekar Raphael Meyer. Meyer offentliggjorde i 1904 hendes beretning om forlovelsen under titlen Kierkegaardske papirer. Hun ligger begravet på Assistens kirkegård i København. Hun fik ingen børn .

Korrespondancen med søsteren Cornelia 
   
Ifølge forskningslektor Joakim Garff i hans biografi om Kierkegaard er "forholdet mellem de to elskende en af verdenslitteraturens store kærlighedshistorier - en historie om to mennesker, der evigt hører sammen fordi de ikke fik hinanden i virkeligheden". I den meget omfattende korrespondance fra Regine til sin søster Cornelia hentyder ingen af brevene til hendes ungdomsforelskelse.

Noter

Litteratur 
 Joakim Garff: Regines gåde; Gads forlag 2013;

Eksterne henvisninger 
 
 Finn Gredal Jensen: "To genfundne breve Fra J.C. Lund til P.C. Kierkegaard og fra Regine Schlegel til Henrik Lund"  (Danske Studier 2005; s. 194-199)

Søren Kierkegaard
Personer fra Danmark
Personer fra Frederiksberg
Roskilde Domkirkes Drengekor

Roskilde Domkirkes Drengekor blev dannet i 1987 og var indtil 2017 ledet af Finn Evald. Herefter overtog Torsten Nielsen og siden 2018 har Egil Kolind været korets dirigent.

Koret er primært tilknyttet Roskilde Domsogn ligesom Roskilde domkirkes pigekor, men har turneret i hele verden, bl.a. England, Frankrig, Grønland, Canada, New Zealand, USA, Tyskland, Kroatien, Irland, Estland, Kina og Skandinavien.

Udover at medvirke ved gudstjenester i Roskilde Domsogn holder koret jævnligt koncerter og kan også bookes til eksterne arrangementer. Repertoiret er bredt og består af såvel ældre som moderne kirkemusik. Bl.a. værker af Bach, Händel, Haydn, Britten, Stanford og Finn Evald kan høres ved koncerterne.

Koret er vokset gennem tiden, både med hensyn til repertoire og antallet af medlemmer, og det er i dag Danmarks største drengekor. Flere nuværende og tidligere medlemmer har haft en musikalsk karriere udenfor koret.

Koret er et af de få drengekor i Danmark og er blevet kendt internationalt, blandt andet på grund af dets koncertturnéer.

Niveauet for drengekoret er, set i lyset af, at kormedlemmerne kun mødes 2-3 gange om ugen, højt, og det er årsagen til, at koret bliver stadig mere efterspurgt til koncerter og begivenheder. Kormedlemmerne rekrutteres fra skolerne i Roskildes opland; men også drenge fra byer længere væk pendler til Roskilde for at være med i koret.

Eksterne henvisninger 
 Korets hjemmeside

Kor fra Danmark
Domkirkes Drengekor
Musikgrupper fra 1987

en:Roskilde Cathedral#Boys' Choir
Rune Tonsgaard Sørensen

Rune Tonsgaard Sørensen (født 1983) er en dansk/færøsk violinist. Hans mor er dansk, hans far er færing.

Han startede som 5 årig efter Suzuki-metoden på Det Danske Suzuki Institut.

Han har blandt andet vundet Jacob Gades violinkonkurrence i 2002 & Berlingske Tidendes klassiske musikkonkurrence.

Rune Tonsgaard Sørensen spiller på en violin fra 1757 bygget af Carlo Ferdinando Landolfi i Milano.

Rune Tonsgaard Sørensen spiller klassisk musik med bl.a. Den Danske Strygekvartet og folkemusik med Dreamers' Circus.

I februar 2008 tiltrådte Rune jobbet som koncertmester i Sjællands Symfoniorkester og han er desuden ansat som lærer på DKDM i violin og kammermusik.

I oktober 2013 vandt han Kronprinsparrets Stjernedryspris, som blev uddelt ved et storstilet show i Operahuset i Sydney. Karen Marie Ørsted blev også hædret med denne pris. Samme år vandt han også prisen for "Årets talent" og "Årets Album" til Danish Music Awards Folk som en del af gruppen Dreamers' Circus.

Den 1. december 2015 var han sammen med Poul Bjerager Christiansen i audiens hos Kronprins Frederik for at takke for udnævnelsen til ridder af dannebrog. De har begge fået ridderkorset for deres indsats for at holde folkelige danske musiktraditoner i live gennem foreningen Danmarks Rigsspillemænd, og Sørensen er udnævnt som en af landets Rigsspillemænd. De to spiller også sammen i Fiddling Faroes.

Sørensen komponerede musikken til tv-serien Efterforskningen der blev vist på TV 2 i efteråret 2020.

Referencer

Eksterne henvisninger 
 

Violinister fra Danmark
Musikere fra Færøerne
Almindelig judasøre

Almindelig judasøre (Auricularia auricula-judae, synonymer: Auricularia polytricha,  Auricularia auricula, Auricularia sambucina, Auricularia polytricha og Hirneola auricula-judae). På kinesisk hedder den 木耳 pinyin: mù ěr (= "træøre") eller 黑木耳 pinyin: hēi mù ěr (= "sort træøre"). På japansk hedder den キクラゲ, kikurage (= "træ-gople"). Den er en svampeart, som er udbredt i stort set hele verden. Den bruges i mange retter fra Asien og specielt fra det kinesiske køkken.

Beskrivelse 
Det mørkebrune frugtlegeme har en kringlet struktur, der kan minde om et menneskeøre. Det stritter ud fra værtplanten og har en konveks og fint filthåret overflade. Frugtlegemet er ofte gennemtrukket af noget, der kan ligne blodårer. Undersiden er i begyndelsen grålig, men senere bliver den kødfarvet-brun. Undersiden er dog altid lysere end oversiden. Frugtlemet er sejt og elastisk, brusk- eller geléagtigt, men ved udtørring skrumper det betydeligt og bliver benhårdt. Lugten kan ofte være muggen eller jordagtig, men smagen er mild. Sporepulveret er hvidt.

Værtplanter 
Judasøre er en svækkelsesparasit på levende træer, hvor den fremkalder hvidråd, men den kan også leve som rådsvamp på dødt ved. Judasøre trives på mange træarter som f.eks. birk, robinie, elm, valnød, mango, kapoktræ og hyld. Det er mest almindeligt at finde svampen på hyld, og det er baggrunden for den folketro, at Judas skal have hængt sig i sådan et træ. Man kan finde frugtlegemerne gennem næsten hele året, og da de er frostbestandige, kan man sågar grave dem ud under dyb sne.

Anvendelse 
Tørret judasøre tilbydes af og til i handlen. Svampen er rig på jern, kalium og magnesium, og den indeholder desuden fosfor, silicium og vitamin B1. Filtet judasøre (Auricularia polytricha) er en nært beslægtet art, der også bruges i asiatisk madlavning. I det kinesiske køkken anvender man friske eller tørrede, men opvandede judasører, der er befriet for stilk. De har en svag, svampeagtig smag i sig selv.

I kinesisk medicin bliver svampen brugt til patienter, der lider af åreforkalkning, til forbedring af blodgennemstrømningen og dermed til behandling af kredsløbsygdomme. Den virker hæmmende på betændelser og sænkende på cholesterolmængden.

Se også 
 Kinesisk madlavning
 Bævresvampe-ordenen (Tremellales)

Kilde 
 Taxonomicon: Auricularia auricula-judae

Litteratur 
 Ewald Gerhardt: Pilze. Treffsicher bestimmen mit dem 3er Check, 2008 .
 Olaf Schmidt: Holz- und Baumpilze. Biologie, Schäden, Schutz, Nutzen, 1994 .
 Mirko Svrček: Pilze bestimmen und sammeln, 1987.

Eksterne henvisninger 

 Kort beskrivelse 
 Videnskabelig beskrivelse  

Spiselige svampe
Mad fra Kina
Lægeplanter
Svampe i Danmark
Finn Evald

Finn Evald (født 13. juli 1946) er komponist og organist. Han var tidligere ansat ved Roskilde Domkirke og leder af Roskilde Domkirkes Drengekor.

Finn Evald er gift med Vibeke Tofft Evald.

Komponister fra Danmark
Organister fra Danmark
Dirigenter fra Danmark
Kirkemusikkomponister
Danskere i 1900-tallet
Danskere i 2000-tallet